Ikopantse le rona
Go bona ditshwaelo tsa baagi
Go isa maano a puso kwa baaging
Go tsweletsa le go akaretsa bolweladitshwanelo go ralala puso
Seo se tlaa dirwa jang?
Maitlhomo a Setsokotsane a tlaa fitlhelelwa ka mananeo a a atolosediwang kwa baaging, mme lengwe le lengwe le na le leina la lenaneo le maitlhomo.
Ditiro tsa botlhokwa:
Go baakanya mesima mo mebileng
Go baakanya mebotwana e e laolang lebelo
Go tlhoma lenaneo le le bokgoni mme le tsamaisiwa sentle la tikologo le le ungwelang itekanelo mme gape le somarela tlhago mo Porofenseng. Maiteko ano a phepafatso a tlaa tota dikolo, magae a dikhutsana, magae a bagodi, mafelo a botshabelo, diphaka gammogo le dibaka tsotlhe tse go tshelwang mo go tsona. Batho ba tlaa nna le seabe se se tlhaga mme ba tlhokomele tikologo ya bona.
"Go batho ka batho"
Ditiro tsa Botlhokwa tsa Lenaneo:
Go jala ditlhare
Bana ba ba latlhilweng mmogo le dikhutsana tse di kwa ditlamelong tsa tlhokomelo ya bana go ralala porofense ba tlaa etelwa ke baithaopi. Baithaopi ba rona ba tlaa tlhokomela bana le bagodi mo loagong, ba ba tlamela ka lerato ka nako ya matsholo ano a a isiwang kwa baaging. Le gale baithaopi ba tlaa tshwanela go naya puso tumelelo ya go tlhola seemo sa bona sa tshireletsego pele ga ba ka kwadisiwa mo lenaneong. Seno e tlaa bo e le go tlhola gore a moithaopi ga e ise e nne motlolamolao wa go sotla bana gongwe thobalano. Baithaopi ba tlaa tlamela ka ditirelo tseno go ralala naga, ba aba dikobo, diaparo, dijo, dibuka tsa puiso gammogo le ditshamekisi.
Go tlhola boitekanelo jwa motheo jwa bagodi le bana
Go phasalatsa ditlamelwana tsa kgwedi le tsa go tlhapha kwa basetsaneng ba ba kwa dikolong tse di tlhokang.
Go kwadisetsa bana le bagodi madi a thuso ya loago
"dipoelo tsa ka gangwe fela"
Go senola talente ya selegae le batsweretshi ba selegae mo bobegakgannyeng
Setsokotsane se tlaa tsamaisa ntloboapeelo ya phepo le dikotla go ralala porofense. Sekema seno sa phepo se tlaa tota batho ba ba senang magae, bana, bagodi le ditlhopha tse di amegang ka ntlha ya go tlhoka tiro. Lenaneo leno le tlaa tlamela batho ka tšhono ya go ithaopa jaaka karolo ya matloboapeelo a phepo le dikotla ka go tlamela ka diatla le go apeela baagi dijo. Poelo e tlaa bo e le go netefatsa gore malapa ga a bolawe ke tlala.
Go tlhola tlhokomelo ya ntlha ya boitekanelo
Thulaganyo ya malapa
Go tsamaisa mananeo a katiso a go nna teng ga dijo mmogo le temothuo go totilwe bašwa